
ОТНОСНО: Инвестиционно предложение за „Изграждане на обор за телета, закупуване на техника за обора и изграждане на ФЕЦ за собствени нужди с батерия за съхранение“ в ПИ№75054.479.14, местност „Делниците“, гр. Угърчин, общ. Угърчин 


         УВАЖАЕМИ Г-Н МИЧЕВ,

          Уведомяваме Ви, че приемаме представената от Вас документация като информиране на компетентния орган по околна среда по чл. 95, ал. 1 от Закона за опазване на околната среда (ДВ бр.61/06.08.2010) и чл. 4, ал. 1 от Наредбата за условията и реда за извършване на оценка на въздействие върху околната среда. (Наредба за ОВОС, ДВ бр.3/11.01.2011 г.) и като уведомление по чл. 10, ал. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС,  ДВбр.81/15.10.2010 г.) 
          На основание чл. 5 от Наредбата за ОВОС и във връзка с чл. 40, ал. 2 от Наредбата за ОС, въз основа на представената информация Ви уведомяваме, че:

I.По отношение на изискванията за оценка на въздействието върху околната среда (ОВОС) на инвестиционни предложения по глава шеста, раздел III от ЗООС:
          Вашето инвестиционно предложение предвижда изграждане на нов обор за отглеждане на телета от 6 до 14 месеца към действащ животновъден обект в съседен имот. Новопроектираната сграда ще е с площ около 1473 кв. м. За новия обор ще се изгради стоманобетонова торова площадка с 945 кв. м. Ще бъде закупено и следното оборудване: автоматична система за поене на животните, автоматична система за почистване на слама от обора за телета, система за електронно управление на микроклимата – автоматизирани ветрозащитни щори. Телетата ще се отглеждат на оборен принцип в боксове. Инвестиционното предложение предвижда и изграждане на ФЕЦ с мощност 100 kW и батерия за съхранение на енергия – 192.96 kW. Електроенергията произведена от фотоволтаичната електроцентрала ще се използва за собствено потребление. 
Съгласно становище с изх. № ПУ-01-440-1/29.04.2026 г. на Басейнова дирекция „Дунавски район“  – гр. Плевен (БДДР) за инвестиционното предложение е допустимо спрямо целите и мерките за постигане на добро състояние на водите, определени в ПУРБ 2022-2027 г и не се очаква да окаже значително отрицателно въздействие върху водите, допустимо е и спрямо ПУРН 2022-2027г. Предвидените дейности в инвестиционното предложение не са в противоречие с предвидените мерки в програмата от мерки за намаляване на риска от наводнения и неблагоприятните последици  по отношение на човешкото здраве, стопанска дейност, околна среда и културно наследство към ПУРН 2022-2027г.

          Вашето инвестиционно предложение е за разширение на инвестиционно предложение попадащо в обхвата на т. 1 буква “д” – интензивно животновъдство (инвестиционни предложения не включени в Приложение №1) от Приложение № 2 към чл. 93, ал. 1, т. 1 и т. 2 на Закона за опазване на околната среда, във връзка с което подлежи на преценяване на необходимостта от извършване на оценка на въздействието върху околната среда (ОВОС), по глава шеста, раздел III, от ЗООС.  
Компетентен орган по процедурата е РИОСВ – Плевен.

II. По отношение на изискванията за екологична оценка (ЕО) по глава шеста, раздел II от ЗООС:
            Реализацията на инвестиционното предложение не е свързана с изработване на нов или изменение на действащ устройствен план (ПУП или ОУП) по реда на Закона за устройство на територията (ЗУТ). 

III. По отношение на изискванията  на чл. 31 от Закона за биологичното разнообразие:
           Съгласно чл. 2, ал. 1, т. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, ДВ, бр. 73/11.09.2007г) инвестиционното предложение „Изграждане на обор за телета, закупуване на техника за обора и изграждане на ФЕЦ за собствени нужди с батерия за съхранение“ в ПИ№75054.479.14, местност „Делниците“, гр. Угърчин, общ. Угърчин  подлежи на оценка за съвместимост по реда на глава трета от Наредбата за ОС, чрез процедурата по преценяване необходимостта от ОВОС. 
  Инвестиционното предложение не попада в защитена територия (ЗТ) по смисъла на Закона за защитените територии (ЗЗТ). 
  Инвестиционното предложение не попада в защитена зона (ЗЗ) по смисъла на Закона за биологичното разнообразие (ЗБР). 
	  Процедурите се съвместяват по реда на чл. 40 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони.
          
  IV.За провеждане на процедура по преценка от необходимостта за извършване на ОВОС е необходимо да представите в РИОСВ – гр. Плевен:
  1. Искане за преценяване необходимостта от ОВОС.
           2. Подробно попълнена по всяка точка информация съгласно Приложение № 2 към чл. 6 от Наредба за условията и реда за извършване на ОВОС.  
  Примерни бланки и образци на документите може да намерите на Интернет страницата на РИОСВ – гр. Плевен на адрес: http://riew-pleven.eu/form.html. Попълнените документи се предоставят на един екземпляр хартиен носител и два броя електронни носители (по възможност ел. носителя да е  диск).
   2.1 Във връзка с необходимостта от провеждане на консултации по отношение на степента на значимост на въздействието и риска за човешкото здраве, по чл. 7 от Наредбата за ОВОС, при изготвяне на информация по Приложение № 2 от същата наредба, е необходимо да представите подробна и изчерпателна информация за следното:
  - представяне на пълна, изчерпателна и добре онагледена информация за местоположението и точните отстояния от територията на инвестиционното предложение /обекта, дейността/ спрямо най-близко разположените обекти, подлежащи на здравна защита по смисъла на § 1, т. 3 от допълнителните разпоредби на НУРИОВОС /жилищните сгради, лечебните заведения, училищата, детските градини и ясли, висшите учебни заведения, спортните обекти, обектите за временно настаняване /хотели, мотели, общежития, почивни домове, ваканционни селища, къмпинги, хижи и др./, места за отдих и развлечения (плувни басейни, плажове и места за къпане, паркове и градини за отдих, вилни зони, атракционни паркове, аквапаркове и др.), както и обектите за производство на храни по § 1, т. 37 от допълнителните разпоредби на Закона за храните, стоковите борси и тържищата за храни. Изясняване на задължителните отстояния до горецитираните обекти, съгласно действащото законодателство;
- онагледяване на информацията с подходящ по мащаб картен, актуален графичен или снимков материал;
- данни за наличие на съществуващи санитарно-охранителни зони на водоизточници и водоснабдителни съоръжения за питейно-битово водоснабдяване.
- посочване на потенциални източници на вредности на оценяваната територия и граничещите с нея.
          3. В информацията за преценяване необходимостта от ОВОС да се разработят подробно точките по компоненти на околната среда и да се посочи максималният капацитет на новопроектирания обор.
		  4. Оригинален документ за платена такса: 255. 64 евро  съгласно чл. 1, ал. 5, т. 1 на Тарифата за таксите, на сметката на РИОСВ – гр. Плевен:
ОББ АД - гр. Плевен
IBAN: BG22UBBS80023106158306
BIC: UBBS BGSF
	  Съгласно чл. 22, ал. 2 от Тарифата за таксите, които се събират в системата на Министерството на околната  среда и водите приета с ПМС № 136/13.05.2011г. (ДВ, бр. 39/2011г.), държавната такса за съвместяване на процедурите е 255. 64 евро. 
           Съгласно чл. 30, ал. 1 от същата тарифа, таксите се събират при предявяване на искането за предоставяне на услугата.
         	  На документа за платена такса, като основание за плащане да се впише и входящия номер на Уведомлението за ИП  под който е заведено в  РИОСВ – гр. Плевен. 
           Информираме Ви, че на основание чл. 2а, ал. 5, т. 1 от Наредбата за ОВОС процедурата по ОВОС (в това число и ОС) за горепосоченото инвестиционно предложение се прекратява, когато повече от 12 месеца не са изпълнени от възложителя дадените му указания по чл. 5, ал. 1 от същата Наредба.

						
С уважение, 
 
гр. Плевен, ул. “Ал. Стамболийски” 1А, 

e-mail: office@riew-pleven.eu  интернет сайт http://riew-pleven.eu/

